|  |  |  |
| --- | --- | --- |
|  | **SZOLGÁLTATÁSI KERETSZERZŐDÉS**  rendezvényhez kapcsolódó catering szolgáltatásról |  |

Amely létrejött egyfelől a **PÉCSI TUDOMÁNYEGYETEM**

székhelye: 7622 Pécs, Vasvári Pál u. 4.

intézmény azonosító: FI 58544

adószáma: 19308681-4-02

csoport azonosító szám: 17783941-5-02

statisztikai számjele: 19308681-8542-563-02

bankszámlaszáma: 11731001-23135378

A szerződéssel érintett szervezeti egység: **Pécsi Tudományegyetem Egyetemi Hallgatói Önkormányzata** (………….. Kar Hallgatói Önkormányzata/i /Testület)

képviselő: …………………….,. mb. igazgató

mint **Megrendelő**,

másfelől a/az Cég: ……………………….

székhely: ……………………

cégjegyzékszám/nyilvántartási szám/egyéni vállalkozói nyilvántartási szám: ……………….

adószáma: …………………….

statisztikai számjele: ………………..

képviselője: …………..

bankszámlaszáma: ………………………….

mint **Szolgáltató**

között, az alulírott napon és helyen, az alábbi feltételek szerint:

1. **A szerződés tárgya**
   1. Megrendelő megrendeli Szolgáltató pedig vállalja az alábbi szolgáltatások biztosítását:

A Szolgáltató **………………… napjától …………………. napjáig/ ……………… napján [[1]](#footnote-2)**  a Megrendelő EHÖK/…… HÖT/HÖK szervezeti egysége által szervezett, „………..Rendezvény neve………..”, elnevezésű rendezvény (továbbiakban: „***Rendezvény***”) résztvevői (mindösszesen legfeljebb ….. fő) számára **catering szolgáltatást és étkeztetést nyújt legfeljebb bruttó ……………….. Ft erejéig**, a jelen szerződés **1. számú melléklet**ét képező Árajánlat szerint.

A Felek rögzítik, hogy a jelen szerződés keretében nyújtott egyes részszolgáltatások meghatározását és egységárát az Árajánlat (**1. számú melléklet**) tartalmazza.

* 1. A Szolgáltató kijelenti, hogy az 1.1. pontban meghatározott tevékenység folytatásához szükséges engedéllyel rendelkezik, tevékenysége során a jelen szerződés szerinti szolgáltatásra vonatkozó jogszabályi, szakmai előírásoknak eleget tesz, ezek megtérítése miatt teljes körű jogi felelősséggel tartozik mind az illetékes hatóságok irányában, mind a kártérítés tekintetében.

1. **A teljesítéssel kapcsolatos rendelkezések** 
   1. A rendezvény időpontja: **………………… napjától …………………. napjáig/ ……………… napján [[2]](#footnote-3) ….. órától ….. óráig**
   2. A rendezvény helyszíne: **…………(cím)………………….** szám alatt található **……(helyszín)…….**
   3. A résztvevők létszáma: **legfeljebb …. fő. A Felek megállapodnak abban, hogy a végleges létszámot a Megrendelő legkésőbb a Rendezvény kezdete előtt … (……..) nappal, írásban** (levél, e-mail) **közli a Szolgáltatóval**.
   4. A Szolgáltató köteles a helyszínen a Rendezvény minden napján **[[3]](#footnote-4)** ……….. órakor a vendégek fogadására teljesen felkészülve rendelkezésre állni.
2. **A szolgáltatási díj**
   1. A Szolgáltatót megillető **szolgáltatási díjat a Felek** a Rendezvényen résztvevők létszámától függően, **a résztvevők Megrendelő által** a jelen szerződés 2.3. pontjában rögzítettek szerint, a Rendezvény kezdete előtt … nappal **közölt létszámának és** **a**z 1. számú mellékletben meghatározott, **bruttó ……………,- Ft/fő egységárnak a szorzataként határozzák meg azzal, hogy a szolgáltatás után fizetendő szolgáltatási díj nem haladhatja meg a bruttó ……………………..Ft-ot**, azaz **bruttó ……………………… Forintot**.

A Felek rögzítik, hogy szolgáltatási díj tartalmazza a Szolgáltatónak a jelen szerződés teljesítése körében felmerült valamennyi kiadását és dologi költségét, ennek megfelelően a Szolgáltató a szolgáltatási díjon felül semmilyen egyéb költsége megtérítésére nem tarthat igényt.

* 1. A Szolgáltató teljesítésének igazolására teljesítési jegyzőkönyv (a továbbiakban: „***teljesítési jegyzőkönyv***”) készül, melyet a Megrendelő teljesítésigazolásra jogosult képviselője és a Szolgáltató részéről az arra jogosult személy az aláírásával hitelesít és fogad el.

A teljesítési jegyzőkönyv a Felek megállapodása alapján teljesítésigazolásnak minősül és szükségszerű mellékletét képezik a rendezvényről készített **fényképek, névsor** is. A teljesítési jegyzőkönyv tartalmazza a teljesítéssel kapcsolatos tényszerű megrendelői észrevételeket.

A Megrendelő részéről teljesítési igazolás kiállítására jogosult: név: ………………………… (tel.: ………………, e-mail: ………………..)

* 1. A Szolgáltató a Megrendelő teljesítésigazolás kiállítására feljogosított képviselője által aláírt teljesítési jegyzőkönyv alapján jogosult a számla kiállítására, melyen fel kell tüntetni az SAP azonosítószámot. A teljesítési jegyzőkönyv a számla kötelező mellékletét képezi. Az előbb megjelölt kellékek hiányában benyújtott számlát a Megrendelő visszaküldi a Szolgáltató székhelyére, és az ebből eredő fizetési késedelemért felelősséget nem vállal.
  2. A számla kiegyenlítése a számla beérkezését követő 30 napon belül banki átutalás útján történik.

1. **A Felek jogai és kötelezettségei**
   1. A Szolgáltató a rábízott és elvállalt feladatot köteles a szerződést tartalmának, saját szakképzettségének és legjobb tudásának megfelelően, a Megrendelő igényeinek szem előtt tartásával, első osztályú minőségben ellátni.
   2. A Szolgáltató teljes körűen helytállni tartozik mindazokért a károkért, amelyeket a Rendezvény résztvevői a felszolgált ételek, italok vagy egyéb élelmiszerek nem megfelelő minősége miatt a Megrendelővel szemben érvényesítenek.
   3. A Szolgáltató kijelenti, hogy az 1. pontban meghatározott tevékenység folytatásához szükséges engedéllyel rendelkezik, tevékenysége során a jelen szerződés szerinti szolgáltatásra vonatkozó jogszabályi, szakmai előírásoknak eleget tesz. Bárminemű kár esetén ezek megtérítése miatt teljes körű jogi felelősséggel tartozik mind a hatóság(ok), mind a károsult(ak) felé a kártérítés tekintetében.
   4. A Megrendelő kötelezettsége az általa megrendelt, majd a Szolgáltató által elvégzett feladat teljesítésének igazolása, valamint a szolgáltatási díj kiegyenlítése.
   5. A Szolgáltató a Megrendelővel való előzetes egyeztetést követően jogosult a teljesítéshez alvállalkozót igénybe venni / A Szolgáltató alvállalkozó igénybevételére nem jogosult **[[4]](#footnote-5)** . Jogszerűen igénybevett alvállalkozó esetén a Szolgáltató az alvállalkozó teljesítéséért úgy felel, mintha a munkát saját maga végezte volna el. Jogszerűtlenül igénybe vett alvállalkozó esetén a Szolgáltató felelős minden olyan kárért, amely alvállalkozó igénybevétele nélkül nem következett volna be.
   6. A Szolgáltató köteles betartani és dolgozóival betartatni a helyszínre vonatkozó tűzvédelmi, balesetvédelmi, környezetvédelmi, vagyonvédelmi és egyéb előírásokat.
   7. A felek kötelesek egymást haladéktalanul tájékoztatni minden olyan körülményről, amely a szolgáltatás teljesítésére kihatással lehet.

A Felek rögzítik, hogy kapcsolattartó

a Megrendelő részéről: **……………………** (tel.: ……………………., e-mail: ……………………….

a Szolgáltató részéről: **…………………….** (tel.: ……………………., e-mail: ……………………….

A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a jelen szerződés teljesítésével kapcsolatban felmerülő operatív kérdésekben jogosultak eljárni, a szerződés módosítására, megszüntetésére, egyéb jognyilatkozat tételére nem jogosultak. A kapcsolattartók személyében bekövetkező esetleges változásról az érintett Fél haladéktalanul, szabályszerűen aláírt nyilatkozatban tértivevényes postai küldeményben, vagy személyes átadás-átvételben tájékoztatja a másik Felet úgy, hogy az átvétel időpontja és ténye igazolható legyen. A tájékoztatás tudomásul vételét a címzett Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. A kapcsolattartó személyének megváltozására vonatkozó bejelentés és annak visszaigazolása nem minősül szerződésmódosításnak.

* 1. A Szolgáltató kijelenti, hogy a Nemzeti Vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül.

1. **Szerződés módosítása megszűnése és megszűntetése**
   1. A felek a jelen szerződés teljesítése során kötelesek kölcsönösen együttműködni egymással; a szerződés módosítását igénylő körülményről kötelesek haladéktalanul tájékoztatni egymást. A jelen szerződés bármilyen módosítása kizárólag közös megegyezéssel, írásban érvényes.
   2. A Felek a szerződést ……………………. napjától ………………………napjáig kötik azzal, hogy a szerződés a határozott idő lejárta előtt is megszűnik, amennyiben a Megrendelő felhasználása eléri a szerződés 1.1. pontjában meghatározott keretösszeget.
   3. A Megrendelő jogosult a szerződéstől a teljesítés megkezdéséig bármikor elállni, köteles azonban a Szolgáltatónak az elállással kapcsolatos kárát megtéríteni.
   4. Felek megállapodnak abban, hogy a Szolgáltató az elmaradt haszna iránti igény érvényesítéséről kifejezetten lemond, ha a Megrendelő elállása a Szolgáltató súlyosan szerződésszegő magatartásának következménye.
   5. Tekintettel arra, hogy a Szerződést a Felek határozott időre kötik, a rendes felmondás lehetőségét kizárják.
2. **Szerződést biztosító mellékkötelezettségek**
   1. A Szolgáltató tudomásul veszi, hogy a teljesítés neki felróható okból történő meghiúsulása esetén kötbérfizetési kötelezettség terheli az alábbiak szerint.

A Felek megállapodnak abban, hogy a Megrendelő, a Szolgáltató írásbeli értesítését követően jogosult, a Szolgáltató által fizetendő kötbér összegét a számla összegébe beszámítani. Az értesítésben a Megrendelő köteles feltüntetni a kötbér jogalapját és összegszerűséget.

Amennyiben a Szolgáltató a Megrendelő kötbérigényét kifogásolja, köteles ezt haladéktalanul, írásban megtenni.

Ezen kívül a Megrendelő érvényesítheti a kötbért meghaladó kárát, illetve a szerződésszegésből eredő egyéb jogait is.

* 1. Mivel a Megrendelőnek rendkívüli érdeke fűződik a Rendezvény ………………. napján történt/ ………………. napja és ………………. napja közötti **[[5]](#footnote-6)** megtartásához és a Rendezvényen résztvevők számára catering szolgáltatás biztosítához, így amennyiben
* a jelen szerződés 1. pontjában meghatározott feladatok elvégzése a Szolgáltató érdekkörében felmerülő okból lehetetlenné válik, illetve,
* ha a teljesítési határidő lejárta előtt nyilvánvalóvá válik, hogy a Szolgáltató a feladatokat csak olyan számottevő késéssel tudja elvégezni, hogy a teljesítés emiatt a Megrendelőnek már nem áll érdekében,

úgy a Megrendelő jogosult a szerződést felmondással megszüntetni, a Szolgáltató pedig köteles a Megrendelő ebből eredő kárát megtéríteni, valamint ezen felül meghiúsulási kötbér megfizetésére vállal kötelezettséget, melynek mértéke a bruttó szolgáltatási díj …… %-a.

1. **Titoktartás és adatkezelés**
   1. A Felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban együtt: „***bizalmas információ***”), üzleti titokként kezelik, azokat harmadik félnek nem adják ki, illetve csak a szerződés teljesítéséhez szükséges mértékben használják fel.
   2. A Felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a jelen szerződés teljesítéséhez szükséges mértékben használják fel.
   3. A Felek kötelezettséget vállalnak arra, hogy a bizalmas információkat sem a jelen szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a jelen szerződés tárgyával össze nem függő módon nem használják fel, illetve azzal nem élnek vissza.
   4. Nem tartozik a titoktartási kötelezettség körébe azon adat, illetve információ,

- amely köztudomású;

- amelyet nem a jelen szerződés megsértésével hoztak nyilvánosságra;

- amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;

- amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;

- amelyet az egyik Fél a másik Fél bizalmas információjának felhasználása nélkül maga hozott létre; vagy

- amelyet az adott Félnek - jogszabályban meghatározott - kötelessége átadni az illetékes hatóság számára.

* 1. Ezen kötelezettségei megszegésével okozott kárért a szerződésszegő Fél kártérítési felelősséggel tartozik.
  2. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.

A jelen szerződésben nem, vagy nem kellő részletességgel szabályozott kérdésekben a Ptk. rendelkezései az irányadók azzal, hogy a jelen szerződés tekintetében a Ptk. vállalkozásra és megbízásra vonatkozó rendelkezései az irányadók.

A felek kötelezettséget vállalnak továbbá, hogy a jelen megállapodásból eredő esetleges vitás kérdéseket elsősorban békés módon, tárgyalások útján próbálják meg rendezni. Ennek eredménytelensége esetén, a felek kikötik a per tárgya és értéke szerint hatáskörrel rendelkező pécsi székhelyű rendes bíróság kizárólagos illetékességét.

Jelen szerződést a felek annak elolvasását követően, mint akaratukkal mindenben megegyezőt jóváhagyólag írták alá és három (3)**[[6]](#footnote-7)** eredeti, egymással megegyező példányban készült, amelyből egy példány a Szolgáltatót kettő példány a Megrendelőt illeti meg.

Pécs, 20…. ……………..,20….

|  |  |  |  |
| --- | --- | --- | --- |
|  | **PÉCSI TUDOMÁNYEGYETEM**  képv: ………………………..  mb. igazgató  Megrendelő |  | **……………………….**  képv.: ……………………….  ………..beosztás………  Szolgáltató |

Ellenjegyzők a Megrendelő részéről:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ………………………  .………………….. | |  | | ………………………  .………………….. |  | | | | ………………………  .………………….. | |
| PTE EHÖK elnök | |  | | PTE …….. HÖK /HÖT elnök | | |  | | …………….…… |
| szakmai ellenjegyző | |  | | szakmai ellenjegyző | | |  | | pénzügyi ellenjegyző | | |

1. **számú melléklet**

**ÁRAJÁNLAT**

**…**

1. A megjelölt szövegrészek közül Felek megállapodása alapján a megfelelő részt kell kitölteni, a másik szövegrész TÖRLENDŐ. [↑](#footnote-ref-2)
2. A megjelölt szövegrészek közül Felek megállapodása alapján a megfelelő részt kell kitölteni, a másik szövegrész TÖRLENDŐ. [↑](#footnote-ref-3)
3. Ha a rendezvény több napos, minden napra vonatkozóan rögzíteni kell, hogy mikortól kell rendelkezésre állnia a Szolgáltatónak.   
   Egy napos rendezvény esetén a pirossal jelölt „minden” szó TÖRLENDŐ. [↑](#footnote-ref-4)
4. A megjelölt szövegrészek közül Felek megállapodása alapján a megfelelő mondatot kell a szerződésben hagyni, a másik mondat TÖRLENDŐ. [↑](#footnote-ref-5)
5. A megjelölt szövegrészek közül Felek megállapodása alapján a megfelelő részt kell kitölteni, a másik szövegrész TÖRLENDŐ. [↑](#footnote-ref-6)
6. Amennyiben a szerződés több önálló szervezeti egységet érint, úgy a három eredeti példányon felül az érintett egységek számának megfelelő eredeti példányt kell készíteni. [↑](#footnote-ref-7)